Júlio Dantas
Store norske leksikon,Språk og litteratur,Litteratur i verden,Europa,Portugals litteratur
Júlio Dantas var en portugisisk forfatter, lege og diplomat som ble født i 1876. Han er først og fremst kjent som dramatiker. Produksjonen hans kan deles inn i tre hovedkategorier.
Historiske dramaer i nyromantisk stil. For eksempel A Ceia dos Cardeais fra 1902, et av portugisisk teaters mest spilte og oversatte skuespill (Kardinalenes middag, 1970)  Naturalistiske stykker, for eksempel O Reposteiro Verde fra 1912 (Det grønne forhenget)  Lystspill, for eksempel Um serão nas Laranjeiras fra 1903 (En aften i appelsinhagen) Dantas representerte det konserverende og akademiske i litteraturen, men selv om han ble kraftig kritisert av modernistene, var han svært respektert. Les mer i Store norske leksikon Portugals litteratur Portugals historie